ХДФУ  
\_\_\_- нусха

**Самарқанд вилояти ҳокими**

**Э.О. Турдимовга**

**Ҳурматли Эркинжон Оқбўтаевич,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида октябрь ойида Самарқанд вилояти аҳолиси орасида сўровнома ўтказилди.

Сўровнома натижаларига кўра:

**- ишсиз ва доимий даромадга эга бўлмаганлар улуши Булунғур, Каттақўрғон шаҳри, Нуробод ва Ургут туманларида юқори;**

**- иш ўринлари сони кўпайишини кўрсатганлар улуши - 38%.   
9% иштирокчи иш ўринлари сони камайганини билдирган. Тойлоқ (26%), Ургут (14%) ва Пахтачида (14%) иш ўринлари сони пасайишини кўрсатганлар улуши бошқа туманларга нисбатан юқори;**

**- маҳаллий ҳокимият органлари фаолиятини ижобий баҳолаганлар улуши вилоят бўйича 50%ни ташкил этган. Бунда туман ҳокими фаолиятига салбий баҳо берганлар Нуробод (20%), Жомбой (14%) ва Пайариқда (14%) нисбатан кўп;**

**-****Иштиҳон (42%) ва Самарқанд (42%) туманларида газ таъминоти, Каттақўрғон шаҳри (43%) ва Нурободда (22%) ичимлик суви, Пастдарғом (33%), Жомбой (30%) ва Нурободда (28%) ички йўллар ҳолати, Пахтачи (19%), ва Нуробод (15%) туманларида иш ўринлари, Жомбой (9%) ва Самарқанд шаҳрида (8%) электр энергия таъминоти, Булунғур (9%) ва Оқдарёда (7%) инфратузилма билан боғлиқ ҳолатлар энг катта муаммолар сифатида қайд этилган;**

-**даромади пасайишини қайд этганлар кўрсаткичи бўйича Пахтачида (22%) ва иш ўринлари сони камайиши бўйича Тойлоқда (26%) республика бўйича энг ёмон ҳолатлардан бири кузатилди.**

Юқоридагилардан келиб чиқиб, **Пахтачи ва Тойлоқ туманлари** иқтисодий-ижтимоий ҳолатига жиддий эътибор қаратиб, бошқа туманлар (шаҳарлар) бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.

*Ўтказилган сўровнома бўйича амалга оширилган таҳлил маълумотлари илова қилинмоқда.*.

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |