ХДФУ  
\_\_\_- нусха

**Қашқадарё вилояти ҳокими**

**М.Б. Азимовга**

**Ҳурматли Муротжон Бердиалиевич,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида октябрь ойида Қашқадарё вилояти аҳолиси орасида сўровнома ўтказилди.

Сўровнома натижаларига кўра:

**- ишсиз ва доимий даромадга эга бўлмаганлар улуши Чироқчи, Қамаши, Деҳқонобод, Касби,** **Косон** **ва Китоб туманларида юқори;**

**- иш ўринлари сони кўпайишини кўрсатганлар улуши 34%ни ташкил этди. 11% респондентлар фикрича эса иш ўринлари сони камайган. Қарши тумани (20%), Нишон (20%), Косон (16%) ва Муборакда (16%) иш ўринлари сони пасайишини кўрсатганлар улуши бошқа туманларга нисбатан юқори;**

**- маҳаллий ҳокимият органлари фаолиятини ижобий баҳолаганлар улуши вилояти бўйича - 40%. Бунда салбий баҳо берганлар улуши Муборакда (16%), Шаҳрисабз тумани (14%) ва Нишонда (12%) нисбатан кўпроқ;**

**- Китоб (39%) ва Ғузорда (26%) газ таъминоти, Чироқчи (37%) ва Қамашида (34%) ички йўллар, Муборак (33%) Дехқонобод (23%) ва Нишонда (23%) ичимлик суви, Чироқчи (15%), Китоб (12%), Ғузор (10%) ва Қарши туманида (10%) электр энергия таъминоти, Шаҳрисабз шаҳрида (12%) озиқ-овқат қимматлиги, Касби (9%), Косон (9%) ва Миришкорда (8%) иш ўринлари етишмаслиги энг катта муаммолар сифатида қайд этилган;**

- **даромади пасайишини қайд этганлар кўрсаткичи бўйича** Нишон (20%) ва иш ўринлари сони камайиши бўйича Қарши (20%) ва Нишон (20%) туманларида **республикадаги энг ёмон ҳолатлардан бири қайд этилган.**

Юқоридагилардан келиб чиқиб, Нишон ваҚарши **туманлари** иқтисодий ижтимоий ҳолатига жиддий эътибор қаратиб, бошқа туманлар бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.

*Ўтказилган сўровнома бўйича амалга оширилган таҳлил маълумотлари илова қилинмоқда.*

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |