ХДФУ  
\_\_\_- нусха

**Бухоро вилояти ҳокими**

**Б.К. Зариповга**

**Ҳурматли Ботир Комилович,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида октябрь ойида Бухоро вилояти аҳолиси орасида сўровнома ўтказилди.

Сўровнома натижаларига кўра:

**- ишсиз ва доимий даромадга эга бўлмаганлар улуши Ромитан, Жондор, Бухоро шаҳри ва Қоракўл туманларида юқори;**

**- иш ўринлари сони кўпайишини кўрсатганлар улуши 41%ни ташкил этди. 8% респондентлар фикрича иш ўринлари сони камайган. Когон тумани (16%), Вобкент (13%) ва Қоракўлда (13%) иш ўринлари сони пасайишини кўрсатганлар улуши бошқа туманларга нисбатан юқори;**

**- маҳаллий ҳокимият органлари фаолиятини ижобий баҳолаганлар улуши вилоят бўйича 51%. Бунда салбий баҳо берганлар улуши Когон тумани (12%) ва Қоровулбозорда (11%) нисбатан кўпроқ;**

**- Ғиждувон (37%), Шофиркон (36%) ва Вобкентда (35%) газ таъминоти, Когон шаҳрида (32%), Вобкент (31%) ва Ғиждувонда (29%) ички йўллар сифати, Шофиркон (19%), Жондор (13%) ва Қоровулбозорда (13%) ичимлик суви, Пешкуда (12%) иш ўринлари, Қоракўлда (8%) инфратузилма энг катта муаммолар сифатида қайд этилган;**

Юқоридагилардан келиб чиқиб, кўрсатилган туманлар (шаҳарлар) бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.

*Ўтказилган сўровнома бўйича амалга оширилган таҳлил маълумотлари илова қилинмоқда.*

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |