ХДФУ  
\_\_\_- нусха

**Хоразм вилояти ҳокими**

**Ф.У. Эрмановга**

**Ҳурматли Фарход Уразбоевич,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида октябрь ойида Хоразм вилояти аҳолиси орасида сўровнома ўтказилди.

Сўровнома натижаларига кўра:

**- ишсиз ва доимий даромадга эга бўлмаганлар улуши Хазорасп, Шовот, Қўшкўпир ва Хива туманларида юқори;**

**- иш ўринлари сони кўпайишини кўрсатганлар улуши 41%ни ташкил этди. 8% респондентлар фикрича иш ўринлари сони камайган. Янгиариқ (15%), Тупроққалъа (14%), Гурлан (12%) ва Хива шаҳрида (11%) иш ўринлари сони пасайишини кўрсатганлар улуши бошқа туманларга нисбатан юқори;**

**- маҳаллий ҳокимият органлари фаолиятини ижобий баҳолаганлар улуши вилоят бўйича 42%. Бунда салбий баҳо берганлар улуши Янгиариқ (16%), Хонқа (13%) ва Урганч туманида (11%) нисбатан кўпроқ;**

**- Янгибозор (36%) ва Хазораспда (34%) ички йўллар ҳолати, Хонқа (32%) ва Хазораспда (30%) газ таъминоти, Урганч тумани (38%), Тупроққалъа (12%), Хива шаҳри (9%) ва Хонқада (9%) иш ўринлари, Тупроққалъа (16%), Хива шаҳри (9%), Хазорасп (7%) ва Янгиариқда (7%) ичимлик суви, Боғотда (6%) электр энергия таъминотидаги узилишлар энг катта муаммолар сифатида қайд этилган.**

Юқорида келтирилган туманлар (шаҳарлар) бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.

*Ўтказилган сўровнома бўйича амалга оширилган таҳлил маълумотлари илова қилинмоқда.*

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |