ХДФУ  
\_\_\_- нусха

**Навоий вилояти ҳокими**

**Н.Т. Турсуновга**

**Ҳурматли Нормат Тулкунович,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида октябрь ойида Навоий вилояти аҳолиси орасида сўровнома ўтказилди.

Сўровнома натижаларига кўра:

**- ишсиз ва доимий даромадга эга бўлмаганлар улуши Хатирчи, Навбахор, Нурота ва Кармана туманларида юқори;**

**- иш ўринлари сони кўпайишини кўрсатганлар улуши 37%ни ташкил этди. 8% респондентлар фикрича янги иш ўринлари сони камайган. Навбаҳор (18%), Конимех (14%) ва Нурота (11%) туманида иш ўринлари сони пасайишини кўрсатганлар улуши бошқа туманларга нисбатан юқори;**

**- маҳаллий ҳокимият органлари фаолиятини ижобий баҳолаганлар улуши вилоят бўйича 53%. Бунда салбий баҳо берганлар улуши Хатирчи (11%), Навбаҳор (9%) ва Навоий шаҳрида (9%) нисбатан кўпроқ;**

**- Хатирчи (29%), Кармана (25%) ва Конимехда (22%) ички йўллар, Томди (25%) ва Қизилтепада (20%) газ таъминоти, Навбахор (16%), Томди (16%) ва Нуротада (15%) ичимлик суви, Нурота (26%), Навоий шаҳри (12%) ва Хатирчида (10%) иш ўринлари етишмаслиги, Нуротада (15%) озиқ-овқатнинг қимматлиги, Зарафшон (10%) ва Конимехда (6%) инфратузилма билан боғлиқ ҳолатлар энг катта муаммолар сифатида қайд этилган.**

Юқоридагилардан келиб чиқиб, **кўрсатилган** туманлар бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.

*Ўтказилган сўровнома бўйича амалга оширилган таҳлил маълумотлари илова қилинмоқда.*

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |