ХДФУ  
\_\_\_- нусха

**Сирдарё вилояти ҳокими в.б.**

**А.А. Махмудалиевга**

**Ҳурматли Акмалжон Азимжонович,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида октябрь ойида Сирдарё вилояти аҳолиси орасида сўровнома ўтказилди.

Сўровнома натижаларига кўра:

**- ишсиз ва доимий даромадга эга бўлмаганлар Ширин, Оқолтин, Ховос ва Боёвут туманларида юқори;**

**- иш ўринлари сони кўпайишини кўрсатганлар улуши 36%ни ташкил этди. 11% респондентлар фикрича иш ўринлари сони камайган. Оқолтин (20%), Гулистон (18%) ва Ширин шаҳарларида (17%) иш ўринлари сони пасайишини кўрсатганлар улуши бошқа туманларга нисбатан юқори;**

**- маҳаллий ҳокимият органлари фаолиятини ижобий баҳолаганлар улуши вилоят бўйича 37%. Бунда салбий баҳо берганлар улуши Сирдарё (18%), Сардоба (17%) ва Оқолтинда (15%) нисбатан кўп;**

**- Сардоба (48%), Сирдарё (40%) ва Сайхунобод туманида (39%) газ таъминоти, Ховос (29%) ва Янгишер шаҳрида (24%) ичимлик суви, Гулистон шаҳри (39%), Янгишер шаҳри (31%) ва Гулистон туманида (29%) ички йўллар сифати, Ширин шаҳрида (20%) иш ўринлари, Янгиер шаҳрида (14%) инфратузилма билан боғлиқ ҳолатлар энг катта муаммо сифатида қайд этилган;**

- даромад пасайиши ва иш ўринлари сони камайиши кўрсаткичи бўйича Оқолтинда (мос равишда 29% ва 20%) **республикадаги энг ёмон кўрсаткичлардан бири қайд этилди.**

Юқоридагилардан келиб чиқиб, Оқолтин тумани иқтисодий-ижтимоий ҳолатига жиддий эътибор қаратиб, бошқа туманлар (шаҳарлар) бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.

*Ўтказилган сўровнома бўйича амалга оширилган таҳлил маълумотлари илова қилинмоқда.*

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |