ХДФУ  
\_\_\_- нусха

**Қорақалпоғистон Республикаси Вазирлар Кенгаши раиси**

**Қ.Р. Сариевга**

**Ҳурматли Қахраман Раматуллаевич,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида октябрь ойида Қорақалпоғистон Республикаси аҳолиси орасида сўровнома ўтказилди.

Сўровнома натижаларига кўра:

**- ишсиз ва доимий даромадга эга бўлмаганлар улуши Шуманай,** **Қанликўл, Элликқалъа, Нукус тумани, Қўнғирот ва Тахиатош туманларида юқори;**

**- иш ўринлари сони кўпайишини кўрсатганлар улуши 31%. 9% иштирокчи фикрича эса иш ўринлари сони камайган. Туманлар бўйича даромади пасайишини кўрсатганларнинг улуши Шуманай (15%), Қораўзак (14%) ва Тахтакўпирда (14%) энг кўпни ташкил этди;**

**- маҳаллий ҳокимият органлари фаолиятини ижобий баҳолаганлар улуши Қорақалпоғистон бўйича 38%. Бунда салбий баҳо берганлар улуши Тахтакўпир (21%) ва Мўйноқда (19%) нисбатан кўп;**

**- Беруний (33%), Элликқалъа (33%) ва Амударёда (33%) газ таъминоти, Тахтакўпир (36%) ва Бўзатовда (29%) ички йўллар сифати, Чимбой (23%), Мўйноқ (16%), Қораўзак (14%) ва Қўнғиротда (14%) ичимлик суви, Мўйноқ (27%), Қораўзак (12%) ва Тахтакўпирда (12%) оқава сув, Мўйноқ (16%), Кегейли (16%) ва Тахиатошда (16%) иш ўринлари, Амударё (7%), Беруний (6%) ва Тўрткўлда (6%) электр энергия энг катта муаммолар сифатида қайд этилган;**

- Тахтакўпир (21% аҳоли) туман ҳокимияти фаолияти **республикадаги энг салбий баҳоланган туманларидан бири сифатида қайд этилган.**

Юқоридагилардан келиб чиқиб, Тахтакўпир туманининг иқтисодий-ижтимоий ҳолатига жиддий эътибор қаратиб, бошқа туманлар (шаҳарлар) бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.

*Ўтказилган сўровнома бўйича амалга оширилган таҳлил маълумотлари илова қилинмоқда*.

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |