ХДФУ  
\_\_\_- нусха

**Жиззах вилояти ҳокими**

**Э.А. Салиевга**

**Ҳурматли Эргаш Алибекович,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида октябрь ойида Жиззах вилояти аҳолиси орасида сўровнома ўтказилди.

Сўровнома натижаларига кўра:

-**ишсиз ва доимий даромадга эга бўлмаганлар улуши Пахтакор, Мирзачўл, Бахмал, Зомин ва Ш. Рашидов туманларида юқори;**

**- иш ўринлари сони кўпайишини кўрсатганлар улуши 38%ни ташкил этди. 9% респондентлар фикрича янги иш ўринлари сони камайган. Шароф Рашидов (16%) ва Бахмалда (15%) иш ўринлари сони пасайишини кўрсатганлар улуши бошқа туманларга нисбатан юқори;**

**- маҳаллий ҳокимият органлари фаолиятини ижобий баҳолаганлар улуши вилоят бўйича 44%. Бунда салбий баҳо берганлар улуши Мирзачўл (20%), Арнасой (19%) ва Зарбдорда (19%) нисбатан кўп;**

**- Шароф Рашидов (38%), Зафаробод (33%), Ғаллаоролда (32%) ички йўллар сифати, Янгиобод (44%), Бахмал (20%) ва Дўстликда (20%) газ таъминоти, Арнасой (25%), Зомин (20%), Фориш (18%) ва Бахмалда (18%) ичимлик суви, Бахмал (10%), Пахтакор (10%) ва Ғаллаоролда (9%) иш ўринлари, Форишда (12%) электр энергия таъминоти, Дўстликда (28%) инфратузилма билан боғлиқ ҳолатлар энг катта муаммолар сифатида қайд этилган;**

- даромади пасайишини қайд этганлар кўрсаткичи бўйича Шароф Рашидов (21%) ва туман ҳокимиятининг фаолияти салбий баҳоланиши бўйича Мирзачўл туманида (20% аҳоли) **республикадаги энг ёмон ҳолатлардан бири қайд этилган.**

Юқоридагилардан келиб чиқиб, Шароф Рашидов **ва Мирзачўл туманлари** иқтисодий ижтимоий ҳолатига жиддий эътибор қаратиб, бошқа туманлар бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.

*Ўтказилган сўровнома бўйича амалга оширилган таҳлил маълумотлари илова қилинмоқда.*

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |