ХДФУ  
\_\_\_- нусха

**Тошкент шаҳар ҳокими**

**Ж.А. Артикходжаевга**

**Ҳурматли Жахонгир Абидович,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида октябрь ойида Тошкент шаҳри аҳолиси орасида сўровнома ўтказилди.

Сўровнома натижаларига кўра:

**- ишсиз ва доимий даромадга эга бўлмаганлар улуши Яшнобод,** **Яккасарой, Сергели, Мирзо Улуғбек ва Бектемир туманларида юқори;**

**- иш ўринлари сони кўпайишини кўрсатганлар улуши 37%ни ташкил этди. 7% респондентлар фикрича иш ўринлари сони камайган. Учтепа (14%), Сергели (11%) ва Шайхонтоҳурда (10%) иш ўринлари сони пасайишини кўрсатганлар улуши бошқа туманларга нисбатан юқори;**

**- маҳаллий ҳокимият органлари фаолиятини ижобий баҳолаганлар улуши Тошкент шаҳри бўйича 40%. Салбий баҳо берганлар улуши Бектемир (16%), Чилонзор (14%) ва Мирзо Улуғбекда (11%) нисбатан кўп;**

**- Бектемир (24%), Миробод (22%), Юнусобод (18%) ва Яшнободда (18%) ички йўллар сифати, Миробод (21%), Сергели (18%) ва Олмазорда (17%) электр энергия, Чилонзор (7%) ва Юнусободда (5%) ичимлик суви, Учтепа (19%), Яккасарой (13%) ва Чилонзорда (10%) газ таъминоти, Бектемирда (14%) канализация энг катта муаммолар сифатида қайд этилган.**

**- даромади пасайишини қайд этганлар кўрсаткичи бўйича Сергелида (22%) республикадаги энг ёмон ҳолатлардан бири қайд этилган.**

**Юқоридагилардан келиб чиқиб, Сергели туманининг иқтисодий- ижтимоий ҳолатига жиддий эътибор қаратиб, бошқа туманлар бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.**

*Ўтказилган сўровнома бўйича амалга оширилган таҳлил маълумотлари илова қилинмоқда.*

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |