ХДФУ  
\_\_\_- нусха

**Наманган вилояти ҳокими**

**Ш.Ш. Абдуразаковга**

**Ҳурматли Шавкат Шокирджанович,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида октябрь ойида Наманган вилояти аҳолиси орасида сўровнома ўтказилди.

Сўровнома натижаларига кўра:

**- ишсиз ва доимий даромадга эга бўлмаганлар улуши Норин, Косонсой, Янгиқўрғон, Учқўрғон ва Наманган туманларида юқори;**

**- иш ўринлари сони кўпайишини кўрсатганлар улуши 45%ни ташкил этди. 8% респондентлар фикрича янги иш ўринлари сони камайган. Поп (12%), Учқўрғон (12%), Янгиқўрғон (11%) ва Чустда (11%) иш ўринлари сони пасайишини кўрсатганлар улуши бошқа туманларга нисбатан юқори;**

**- маҳаллий ҳокимият органлари фаолиятини ижобий баҳолаганлар улуши Наманган вилояти бўйича 43%. Бунда салбий баҳо берганлар Чуст (14%), Янгиқўрғон (12%) ва Уйчида (12%) нисбатан кўпроқ;**

**- Минбулоқ (40%) ва Уйчида (39%) ички йўллар сифати, Наманган тумани (41%) ва Наманган шаҳрида (33%) газ таъминоти, Янгиқўрғон (20%) ва Косонсойда (15%) ичимлик суви, Минбулоқ (12%), Уйчи (12%) ва Норинда (11%) электр энергия таъминоти, Чортоқ (9%) ва Норинда (8%) иш ўринлари етишмаслиги энг катта муаммолар сифатида қайд этилган;**

Юқоридагилардан келиб чиқиб, кўрсатилган туманлар (шаҳарлар) бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.

*Ўтказилган сўровнома бўйича амалга оширилган таҳлил маълумотлари илова қилинмоқда.*

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |