ХДФУ  
\_\_\_- нусха

**Сурхондарё вилояти ҳокими**

**Т.А. Боболовга**

**Ҳурматли Тўра Абдиевич,**

Иқтисодий тадқиқотлар ва ислоҳотлар маркази томонидан истеъмолчилар кайфиятини аниқлаш мақсадида октябрь ойида Сурхондарё вилояти аҳолиси орасида сўровнома ўтказилди.

Сўровнома натижаларига кўра:

**- ишсиз ва доимий даромадга эга бўлмаганлар улуши Олтинсой, Бандихон, Шўрчи,** **Қумқўрғон, Қизириқ ва Бойсунда туманларида юқори;**

**- иш ўринлари сони кўпайишини кўрсатганлар улуши 38%ни ташкил этди. 10% респондентлар фикрича иш ўринлари сони камайган. Бойсун (19%), Олтинсой (18%), Шўрчи (17%) ва Музработда (17%) иш ўринлари сони пасайишини кўрсатганлар бошқа туманларга нисбатан кўпроқ;**

**- маҳаллий ҳокимият органлари фаолиятини ижобий баҳолаганлар улуши вилоят бўйича 32%. Бунда салбий баҳо берганлар улуши Шўрчи (26%), Музработ (24%) ва Бандихонда (21%) нисбатан кўпроқ;**

**-  Қумқўрғон (36%), Денов (34%), Узун (31%), Музработ (30%) ва Қизириқда (30%) ички йўллар, Бойсун (30%), Термиз (25%) ва Бандихонда (24%) ичимлик суви, Ангор (23%), Термиз (21%) ва Термиз шаҳрида (21%) газ таъминоти, Шерободда (20%) иш ўринлари етишмаслиги, Жарқўрғон (20%) ва Музработда (14%) электр-энергия таъминоти энг катта муаммолар сифатида қайд этилди;**

**- даромади пасайишини қайд этганлар кўрсаткичи бўйича Олтинсойда (20%), туман ҳокимияти фаолиятини салбий баҳолаганлар улуши бўйича Шўрчи (26%), Музработ (24%) ва Бандихонда (21%) республикадаги энг ёмон ҳолатлардан бири қайд этилган.**

Юқоридагилардан келиб чиқиб, **Олтинсой, Шўрчи,** **Музработ** ва Бандихон **туманлари** иқтисодий-ижтимоий ҳолатига жиддий эътибор қаратиб, бошқа туманлар (шаҳарлар) бўйича мавжуд ҳолат сабаблари ўрганилиб, камчиликларни бартараф этиш бўйича тезкор чоралар ишлаб чиқиш сўралади.

*Ўтказилган сўровнома бўйича амалга оширилган таҳлил маълумотлари илова қилинмоқда.*

|  |  |
| --- | --- |
| **Ўзбекистон Республикаси Президенти маслаҳатчиси** | **Р. Гулямов** |